Ramaphosa moet dié beleid in staatsrede verwerp – DA | Maroela Media
Verskillende mense sal vanaand (Donderdag) verskillende dinge van pres. Cyril Ramaphosa in sy staatsrede verwag, maar vir die meeste groepe is ekonomiese herstel een van die spilpunte waarom sy toespraak behoort te draai.
Die DA meen deel van die president se agenda behoort minstens die opheffing van die ramptoestand te wees. Partyleier John Steenhuisen sê dit moet insluit die beëindiging van bestaande beleid wat volgens die amptelike opposisie duidelik "irrasioneel" is en meer skade as goed doen.
Steenhuisen sê die president moet ook beleid wat die skep van werkgeleenthede in die wiele ry, heeltemal verwerp. Hieronder tel die Nasionale Gesondheidsversekering (NGV), die Mynhandves, beleid oor swart ekonomiese bemagtiging, die onteieningswetsontwerp, die nasionalisering van die Reserwebank, voorskrifte oor bates en sogenaamde lokalisering.
Terselfdertyd moet Ramaphosa sy regering se steun gee vir die wetsontwerp wat 'n einde aan kaderontplooiing maak. "Dit moet gedoen word om 'n onafhanklike staatsdienskommissie op die been te bring wat kan verseker openbare aanstellings is gegrond op die vermoë om dienste aan mense te lewer," sê Steenhuisen.
Die DA sê Ramaphosa moet aankondig dat alle staatsbeheerde ondernemings (SBO's) wat nie na wense presteer nie, verkoop of gesluit gaan word en dat metrorade en munisipaliteite wat die vermoë het, toegelaat gaan word om elektrisiteit van onafhanklike produsente te kry of om self krag mag opwek.
Daarbenewens sal die DA ook vanaand wil hoor dat verskeie ministers se koppe gaan rol. Hulle sluit in: Bheki Cele, minister van polisie, weens die polisie se versuim om lewens en eiendom tydens verlede jaar se Julie-oproer te beskerm, en omdat die polisie tans wanfunksioneel is.
Fikile Mbalula, minister van vervoer, weens die chaos met die uitreik van rybewyse en die feit dat die land net 'n enkele masjien het wat dit kan druk.
Angie Motshekga, minister van basiese onderwys, vir haar voortgesette mislukking om onderwysuitkomste te verbeter.
Ebrahim Patel, minister van handel, nywerheid en mededinging, vir sy "sosialistiese ekonomiese beleid wat beleggings ontmoedig".
Die verslag van 'n paneel kundiges oor die regering se reaksie op verlede jaar se grootskaalse oproer en geweld in veral KwaZulu-Natal en Gauteng, moet volgens die DA ook deel van die staatsrede wees.
"Pres. Ramaphosa behoort vanaand die land bó ANC-eenheid te stel. Hy moet sy mislukkings erken, kragdadig wees en vooruitgang vir alle Suid-Afrikaners kies," sê Steenhuisen.
Liggaam gevind ná vloedwater Uber meesleur
As hy werklik die land 'n guns wil doen, moet hy sy bedanking indien, van die poduim afklim en Cele en Mbalula aan die hand vat en uitstap.
… julle smeek vir 'n hartoorplanting? Is daar 'n Chris Barnard in die ANC-geledere? Nog Cyril nog vroulief is kardioloë. Net nie vir Zuma vra nie. Hy sal onmiddellik prof Gupta vanuit Dubai invlieg.
Hy sal nie!! Die soustrein ry te lekker, die 'pay' is uitstekend, wie sal nou bekommer oor mense (sy our people) wat honger ly. Mini-sters vreet te lekker.
Wat is die geleentheid eintlik…..soos ek verstaan is n jaarlikse 'state of the nation address' veronderstel om ons, die gepeupel, in te lig oor die huidige stand van sake in die land en regering….ek le klem op 'huidige'. Hierdie piesanglanders gebruik dit egter vir n amptelike liegsessie gepaardgaande met n amptelike beloftesessie waarvan dadels kom, gevolg deur amptelike suip en vreet sessies
Die probleem is dat daar geen beter presidentskandidaat in die ANC is nie. Dinge is al so erg in die ANC dat ek eerlikwaar vir President Mbeki mis.